62020CO0583_INF
A Bíróság (kilencedik tanács) 2021. október 21‑i végzése – EuroChem Agro Hungary kontra Nemzeti Adó‑ és Vámhivatal Fellebbviteli Igazgatósága
(C‑583/20. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – A hozzáadottérték‑adó (héa) közös rendszere – 2006/112/EK irányelv – 273. cikk – Csalás elleni küzdelem – Árufuvarozásra vonatkozó bevallási kötelezettség – Elektronikus közúti áruforgalom‑ellenőrző rendszer – A kockázatos adózókra alkalmazandó szankciórendszer – Arányosság”
1.
Az adójogszabályok harmonizálása – Közös hozzáadottértékadó‑rendszer – Az adófizetésre kötelezett személyek kötelezettségei – A héa pontos behajtásának és az adócsalás megakadályozásának biztosítása érdekében szükségesnek ítélt kötelezettségek – Az adólevonási jog gyakorlására vonatkozó alaki követelmények megsértésének esetére szóló szankciók – A szankció összege meghatározásának módjai – Az arányosság elve – A kockázatos adózókra alkalmazandó nemzeti szankciórendszer – A szankció egyéniesítését lehetővé nem tévő, rögzített összegű szankció – Megengedhetetlenség
(2006/112 tanácsi irányelv, 273. cikk)
(lásd: 21–24. pont, 29. pont és a rendelkező rész)
2.
Előzetes döntéshozatalra előterjesztett kérdések – Elfogadhatóság – Olyan kérelem, amely nem fejti ki az előzetes döntéshozatal iránti kérelemnek a Bíróság elé terjesztését igazoló okokat – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 94. cikk)
(lásd: 32–35., 41., 42. pont)
Rendelkező rész
A közös hozzáadottértékadó‑rendszerről szóló, 2006. november 28‑i 2006/112/EK tanácsi irányelv 273. cikkét és az arányosság elvét úgy kell értelmezni, hogy azokkal ellentétes az olyan nemzeti szabályozás, amely a nemzeti jog értelmében „kockázatos adózónak” minősített adóalannyal szemben az áruk feladására vonatkozó bevallásokban elkövetett szabálytalanságok szankcionálására olyan bírságot szab ki, amelynek összege az áruk értéke 40%‑ának 30%‑ánál semmiképpen nem lehet alacsonyabb.
(
1
)	HL C 28., 2021.1.25.